ธ.ก.ส. ออกสินเชื่อ 3 โครงการ ช่วยเกษตรกรรับมือภัยแล้งแล้ว 4600 ล้านบาท
ธนาคารเพื่อการเกษตรและสหกรณ์การเกษตรช่วยเหลือ เกษตรกร ในช่วงภัยแล้ง ผ่านสินเชื่อแล้วกว่า 30000 ราย รวมวงเงิน 4600 ล้านบาทวันที่ 8 มิ.ย. 2563 นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์ภัยแล้งที่เกิดขึ้นทั่วประเทศ ซึ่งมีแนวโน้มรุนแรงกว่าปีที่ผ่านๆ มา ทำให้หลายพื้นที่ประสบปัญหา ขาดแคลนน้ำอุปโภคบริโภคและทำการเกษตร ดังนั้น ธ.ก.ส. จึงได้จัดทำโครงการสนับสนุนสินเชื่อ เงื่อนไขและดอกเบี้ยผ่อนปรน จำนวน 3 โครงการ วงเงิน 20000 ล้านบาททั้งนี้ ปัจจุบัน ธ.ก.ส. ได้สนับสนุนสินเชื่อเพื่อช่วยเหลือเกษตรกรในช่วงวิกฤติภัยแล้งแล้วจำนวนกว่า 30000 ราย จำนวนเงินกว่า 4600 ล้านบาท ประกอบด้วย สินเชื่อเพื่อเป็นค่าใช้จ่ายฉุกเฉิน จำนวนเงิน 110 ล้านบาท เกษตรกร 2315 ราย สินเชื่อฟื้นฟูและพัฒนาคุณภาพชีวิต จำนวนเงิน 3766 ล้านบาท เกษตรกร 21658 ราย และสินเชื่อเพื่อพัฒนาแหล่งน้ำเพื่อการเกษตรฯ จำนวนเงิน 809 ล้านบาท เกษตรกร 6123 ราย1. สินเชื่อเพื่อเป็นค่าใช้จ่ายฉุกเฉิน วงเงินรวม 10000 ล้านบาท เพื่อเป็นค่าใช้จ่ายในชีวิตประจำวันหรือฉุกเฉินจำเป็นในครัวเรือนของเกษตรกร ลูกค้า ธ.ก.ส. ที่ประสบภัยในเขตพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉิน เช่น ค่าอุปโภคบริโภคที่จำเป็น ค่าซ่อมแซมบ้านเรือน เครื่องมือ/อุปกรณ์การเกษตร เป็นต้น วงเงินกู้รายละไม่เกิน 50000 บาท อัตราดอกเบี้ย ร้อยละ 0 ต่อปี ในช่วง 6 เดือนแรก กำหนดชำระคืนไม่เกิน 3 ปี นับจากวันกู้2. สินเชื่อฟื้นฟูและพัฒนาคุณภาพชีวิต วงเงินรวม 5000 ล้านบาท เพื่อเป็นค่าลงทุนฟื้นฟูการผลิตที่ได้รับความเสียหาย หรือเป็นค่าลงทุนสร้างหรือซ่อมแซมโรงเรือนการเกษตร/เครื่องมือ/เครื่องจักรการเกษตร ที่ได้รับความเสียหาย ในเขตพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉิน วงเงินกู้รายละไม่เกิน 500000 บาท อัตราดอกเบี้ยลูกค้ารายย่อย (MRR-2) ร้อยละ 4.50 ต่อปี ชำระคืนไม่เกิน 15 ปี นับแต่วันกู้3. สินเชื่อเพื่อพัฒนาแหล่งน้ำเพื่อการเกษตร วงเงินรวม 5000 ล้านบาท เพื่อเป็นเงินทุนสนับสนุนในการจัดหา สร้าง/พัฒนา และปรับปรุงแหล่งน้ำไว้ใช้ในยามวิกฤติ และลดผลกระทบจากสถานการณ์ภัยแล้ง วงเงินกู้รายละไม่เกิน 200000 บาท อัตราดอกเบี้ยปีที่ 1-2 ร้อยละ 0 ต่อปี และตั้งแต่ปีที่ 3 เป็นต้นไป คิดดอกเบี้ยในอัตรา MRR-2 ร้อยละ 4.50 ต่อปี ระยะเวลาจ่ายเงินกู้ถึง 31 ธ.ค. 2563.
ธนาคารเพื่อการเกษตรและสหกรณ์การเกษตร ช่วยเหลือ เกษตรกร ในช่วงภัยแล้ง ผ่านสินเชื่อแล้วกว่า 30000 ราย รวมวงเงิน 4600 ล้านบาท
ธ.ก.ส.,ภัยแล้ง,สินเชื่อฉุกเฉิน,การเกษตร,เกษตรกร